Kritieke punte wat jou tiener oor seksteksing moet weet - Jou Gesin | Solidariteit WêreldJou Gesin | Solidariteit Wêreld
Tuis › Artikels › Kritieke punte wat jou tiener oor seksteksing moet weet
Kritieke punte wat jou tiener oor seksteksing moet weet
Woensdag, Januarie 10th, 2018
Seksteksing onder tieners is, helaas, baie algemeen. Baie ouers is geskok om te hoor hoe ongeërgd tieners dit bespreek. En, hoewel deskundiges verskil oor die statistiek, het ʼn studie in 2009 deur Pew Internet & American Life Project bevestig dat seksteksing ʼn tienerwerklikheid is wat gekom het om te bly.
Die Nasionale Veldtog vir die Voorkoming van Tiener- en Onbeplande Swangerskap het ʼn opname gedoen onder 653 tieners (ouderdomme 13 tot 19) om ondersoek in te stel na die seksuele gebruik van die stuur of pos van seksueel suggestiewe boodskappe of teks. Hul bevinding was dat een uit vyf tieners erken het dat hy of sy seksueel eksplisiete foto’s aanlyn gepos het. Hulle statistiek toon ook dat:
71% tienermeisies en 67% tienerseuns seksuele boodskappe of foto’s met ʼn kêrel of meisie gedeel het;
21% tienermeisies en 39% tienerseuns seksuele boodskappe of foto’s gedeel het met iemand in wie hulle belangstel of van nader wil leer ken; en
15% tieners erken het dat hulle naak- of halfnaakfoto’s gestuur het aan iemand wat hulle aanlyn ken.
Dit kan wees dat tieners nie begryp wat die uiterste en ernstige gevolge kan wees as hulle intieme foto’s van hulself deel nie. Die lys hier onder lig drie regstreekse areas van kommer uit.
“Wraakporno” vier hoogty op die internet
Jy’s verlief en vertrou dat hy jou nooit sal seermaak nie. Alle verhoudings gaan egter soms deur onstuimige kolle. Julle het ʼn vreeslike argument. Hy verloor kop en stuur jou intieme foto’s aan al sy vriende. Hierdie verskynsel staan bekend as wraakporno of niekonsensuele pornografie, waar eksplisiete seksuele beelde van mense sonder hul wete of toestemming versprei word. Dit is nog nie ʼn kriminele daad in Suid-Afrika nie (na gelang van die ouderdom van die slagoffer) en laat die slagoffers met weinig wetlike verhaal.
Jou naakfoto’s is NIE privaat nie
Selfs met die hoogste privaatheidstellings is die internet (en digitale inhoud) NOOIT privaat nie. Dieselfde geld vir privaatboodskapplatforms van enige aard, met inbegrip van WhatsApp. Alles wat aanlyn geplaas word, of dit nou ʼn opmerking, foto of video is, bly vir ewig in die kuberruimte (selfs al wis jy dit aan jou kant uit). ʼn Permanente digitale voetspoor word geskep. As inhoud eers na die internet opgelaai is, is daar geen omdraai of oordoen nie.
Jou aanlyn reputasie sal jou oral volg
Universiteite, werkgewers, beursverskaffers en atletiekafrigters gaan almal potensiële kandidate se aanlyn voetspore na voordat hulle toegelaat en/of aangestel word. Tieners moet nadink oor hoe hulle hulself aanlyn uitbeeld en oor die soort kuberreputasie wat hulle skep. Wesentlik genereer hulle ʼn persoonlike handelsmerk met elke aanlyn plasing.
Psychology Today: https://www.psychologytoday.com/blog/teen-angst/201308/teens-who-click-send-and-sext
Huffington Post: https://www.huffingtonpost.com/megan-maas/8-reasons-to-rethink-teen_b_12051534.html
Cyberbullying research centre: https://cyberbullying.org/revenge-porn-research-laws-help-victims
Huffington Post: http://www.huffingtonpost.co.za/2017/01/20/revenge-porn-may-soon-be-a-criminal-act-according-to-new-cyberc_a_21659068/
Deur Lea Brink Maklik en vinnig in kolwyntjiepannetjies. Jy benodig: 1½ koppies koekmeelblom ½ koppie witsuiker 1½ teelepels bakpoeier ʼn Knippie sout ½ teelepel kaneel 1 teelepel vanielje-ekstrak 1 eier ½ koppie melk 100 ml gesmelte botter Bolaag: 100 ml witsuiker 2 teelepels kaneel Botter vir smeer Vulsel: 250 ml ... Lees meer
Gee jou voortiener onafhanklikheid
Deur Marli Naidoo Toe ek ʼn dogtertjie was, het ek gereeld alleen voor ons huis gespeel, of selfs om die blok gaan stap. Toe ek ʼn voortiener was, kon ek self winkel toe loop om my sente te spandeer, en ure lank alleen op my fiets rondry in die dorp ... Lees meer
Resep: Tuisgemaakte ‘Spring rolls’
Deur Lea Brink Tuisgemaak proe altyd net beter! Jy benodig: 200 g eiernoedels 10 vele fillodeeg ½ koppie sesamesaadjies 1 rooi soetrissie, opgesny in lang repe nadat sade verwyder is 1 wortel, geskil 1 koppie fyn opgesnyde rooikool 80 g murgpampoentjies, geskil 3 hoenderborsies, opgesny in lang repies 1 teelepel ... Lees meer
1 2 3 … 241 Volgende »